text: Når det regner på præsten...
  13 juni 2012 kl. 06.26
  Varde Idrætsforening får penge for, at fodboldspiller i weekenden blev solgt fra en belgisk klub til en anden.
  Når det regner på præsten, drypper det på degnen. Sådan siger man sikkert nu i Vardes fodboldafdeling, der var med til at udvikle fodboldspilelren Jesper Jørgensen i ungdomsårene. Han er nu blevet solgt fra belgiske Gent til Club Brügge for over 11 mill. kr. 
  Ifølge internationale regler skal en del af de penge gå til de klubber, der har udviklet spilleren. Varde IF får 167.000 kroner.
  Esbjerg fB, der også har haft Jesper Jørgensen på holdet, får en noget større del af kagen, helt præcist 390.000 kroner.
  